recursal/SuperWikiNEXT-32B huggingface dataset:
Halonia käyttävän sammutusjärjestelmän varoituskyltti
**Halonit** ovat bromia sisältäviä CFC-yhdisteiden tapaisia yhdisteitä. Haloneista tunnetuimpia ovat bromidifluorikloorimetaani (CBrClF2) ja bromitrifluorimetaani (CBrF3). Haloneja on käytetty palonsammutusaineina automaattisissa sammutusjärjestelmissä ja käsisammuttimissa. Halonit ovat tehokkaita sammutusaineita, ne eivät vahingoita mitään materiaaleja eivätkä jätä muutenkaan jälkiä käytöstä. Tämän takia ne ovat olleet yleisesti käytössä esimerkiksi tärkeissä tietokone- ja palvelinkeskuksissa sekä museoissa. Sammutusteho perustuu palamisen kemiallisen reaktion katkaisemiseen. Edellä mainitut halonit ovat hengitettynä käytännössä vaarattomia, kunhan altistus jää mahdollisimman vähäiseksi. Tulen kanssa reagoidessaan halonit muodostavat kuitenkin myrkyllisiä yhdisteitä.

Halonit tuhoavat otsonikerrosta paljon tehokkaammin kuin CFC-yhdisteet. Halonien käyttö ja niitä sisältävien tuotteiden myynti on siksi kielletty Suomessa joitakin poikkeuksia lukuun ottamatta. Halonit ovat myös kasvihuonekaasuja. Halonien korvaamiseksi onkin kehitetty vastaavaan tehoon perustuvia sammutuskaasuja, joiden haittavaikutus otsonikerrokseen on vähäinen tai haittavaikutusta ei ole lainkaan. Haloneja on korvattu myös muun muassa argonilla, typellä ja hiilidioksidilla. Näiden teho perustuu tulen tukahduttamiseen ja ne ovat täysin vaarattomia ympäristölle, koska kaikkia näitä aineita on luonnollisesti muutenkin ilmakehässä, joskin hiilidioksidi on kasvihuonekaasu. Haittapuolena on kuitenkin vaarallisuus ihmiselle. Kaasut syrjäyttävät hapen ilmasta ja samassa tilassa olevat henkilöt ovat vaarassa tukehtua.

Haloneista käytetään usein koodinimiä, joiden numerosarjat ilmoittavat yhdisteen alkuainekoostumuksen. Esimerkiksi CBrClF2 on toiselta nimeltään haloni 1211 ja CBrF3 on haloni 1301. Ensimmäinen numero on molekyylin hiiliatomien lukumäärä. Toinen numero kertoo fluorin, kolmas kloorin ja neljäs bromin määrän. Alkuaineet ilmoitetaan siis järjestysluvun mukaisessa järjestyksessä.

Lähteet
-------

1. ↑  Hart, Craine & Hart: *Organic Chemistry – A Short Course*, s. 199. Houghton Mifflin, 1999. ISBN 0-395-90225-8.
2. ↑  Basic facts about halon (Arkistoitu – Internet Archive)
3. ↑  Finlex: Valtioneuvoston päätös otsonikerrosta heikentävistä aineista

Aiheesta muualla
----------------

* Halonin korviketta käyttävän automaattisammutusjärjestelmän laukeaminen (video)
**Jenkem** (myös **jekem** tai **Butthash**) on päihteenä käytettävä, impattava dissosiatiivi. Impattava kaasu muodostuu käyttämällä ulostetta ja virtsaa. BBC Newsin mukaan Sambiassa Lusakan katulapset ovat käyttäneet jenkemiä vaihtoehtona liiman tai bensiinin haistelulle.

Ei ole varmaa tietoa, kuinka lapset alkoivat käyttää ainetta.
Varhaisin maininta jenkemistä on vuodelta 1995 Inter Press Servicen (IPS) uutissähkeestä.
Vuonna 1998 New York Times kertoi artikkelissaan vapaaehtoistyöntekijöiden kertoneen katulasten sekoittavan päänsä fermentoiduista ihmisulosteista valmistetulla aineella, joka tunnettiin nimellä "jekem".
BBC News kertoi tavasta 1999.

Jenkemin vaikutus kestää noin tunnin ajan, ja se aiheuttaa visuaalisia hallusinaatioita.

Nettipila
---------

Lokakuussa 2007 floridalainen poliisi tiedotti uudesta huumeesta high school -oppilaiden kanssa käytyjen keskustelujen perusteella. Tiedotteessa väitettiin, että jenkem on suosittua Yhdysvaltain kouluissa ja kuvailtiin sen valmistusta sulkemalla ihmisulosteita ja virtsaa pulloon, jonka suu suljetaan ilmapallolla, ja jättämällä seos käymään auringonpaisteeseen.
Internet-käyttäjät huomasivat pian, että ohjeet ja valokuvat jenkemin valmistuksesta ja käytöstä olivat verkkosivusto Totse.com:ista, jonne ne ladannut käyttäjä myönsi valmistaneensa pulloissa olleen "jenkemin" jauhoista, vedestä, Nutellasta ja oluesta.
Loka-marraskuussa 2007 kaupunkitarinoita tutkiva Snopes julkaisi artikkelin, joka kyseenalaistaa tarinat jenkemin käytöstä Yhdysvalloissa.

Lähteet
-------

1. 1 2 3  "Home → Crime → Warnings → **Jenkem**", Snopes, October 30, 2007. Luettu 2007-10-31.
2. ↑  "In Zambia, the Abandoned Generation" *New York Times*, 1998
3. 1 2  Matheson, Ishbel. "Children high on sewage", BBC News, July 30, 1999. Luettu 2007-07-06.
4. ↑
**Standarditila** on termodynamiikassa vertailukohta, jota käytetään aineen ominaisuuksien laskemiseen eri olosuhteissa. Aineen standarditilaa valittaessa voidaan käyttää vapaavalintaisia arvoja, mutta IUPAC (International Union of Pure and Applied Chemistry) suosittelee käyttämään tiettyjä standarditiloja yleisessä käytössä. Paineena käytetään yleensä 105 Pa. Lämpötila ei varsinaisesti ole osa standarditilan määritelmää, mutta useimmiten standarditilan arvoja taulukoitaessa käytetään tiettyjä lämpötiloja. Yleisin käytetty lämpötila on 298.15 K (25.00 °C) ja joissain tapauksissa käytetään myös 273.15 K (0.00 °C). Standarditila on sellainen systeemin tila, jossa systeemin kokonaisenergia on alin mahdollinen kyseisissä olosuhteissa.  

Vaikka standarditilalle käytetään usein samanlaisia arvoja kuin kaasujen NTP-tiloille, näitä ei kuitenkaan tule sekoittaa keskenään.

Standarditilat eri olomuodoille
-------------------------------

Kaasuilla: Hypoteettinen tila, jossa on puhdasta kaasua, joka käyttäytyy kuten ideaalikaasu normaalissa paineessa (105 Pa). Ei pidä sekoittaa kaasun NTP -olosuhteisiin.

Nesteet ja kiinteät aineet: Puhdas aine sen vakaimmassa tilassa normaalissa paineessa ja tarkasteltavassa lämpötilassa T (usein 298,15 K eli 25 °C).

Aineelle liuoksessa: Liuenneelle aineelle standarditila on se tila, joka sillä olisi konsentraatiossa 1 mol/dm3 ja aineen molaalisuudessa 1 mol/kg. 

### Esimerkkejä aineiden olomuodoista standarditilassa

| Aine | Kemiallinen merkki | Olomuoto standarditilassa |
| --- | --- | --- |
| Vety | H2 | Kaasu (g) |
| Happi | O2 | Kaasu (g) |
| Typpi | N2 | Kaasu (g) |
| Bromi | Br2 | Neste (l) |
| Rauta | Fe | Kiinteä (s) |
| Kupari | Cu | Kiinteä (s) |
| Elohopea | Hg | Neste (l) |
| Hiili | C | Kiinteä (s, grafiitti) |
| Rikki | S8 | Kiinteä (s) |

Poikkeuksena fosfori, jonka standarditila on määritelty valkoiseksi fosforiksi, vaikka musta ja punainen fosfori ovat valkoista fosforia vakaammassa tilassa.

Sovellukset
-----------

Taulukkoarvot aineille ilmoitetaan standarditilassa, joka helpottaa esimerkiksi entalpian muutoksien (ΔHo) laskemista. Kun aineen arvot on taulukoitu standarditilassa on mahdollista vertailla reaktioita tietyissä olosuhteissa entalpian muutoksien avulla.

Lähteet
-------

1. ↑  *Compendium of Chemical Terminology, 2. painos, the "Gold Book"*. Wiley, 1997.
2. 1 2  Nivaldo J. Tro: *Chemistry A Molecular Approach 1. painos*. Pearson Education Limited, 2008.
3. 1 2  Catherine E. Housecroft ja Edwin C. Constable: *Chemistry 3. painos*. Prentice Hall, 2005.
Viola Kuoksa Ukonjärvellä vuonna 1965.
**Lempi Maria Viola Kuoksa-Wave** (1. kesäkuuta 1904 Calumet – 31. lokakuuta 1995 Rovaniemi) oli suomalainen opettaja, hammaslääkäri ja kirjailija. Hän käytti nimimerkkiä *Hannu Taro*.

Kuoksan vanhemmat olivat maanviljelijä Heikki Vilho Kuoksa ja Briita Kustaava Leiviskä. Hän pääsi ylioppilaaksi 1923 Lahden yhteiskoulusta ja valmistui kansakoulun opettajaksi Raahen opettajaseminaarista 1925. Kuoksa opiskeli sitten hammaslääkäriksi Helsingin yliopistossa ja suoritti odontologian lisensiaatin tutkinnon 1933.

Kuoksa toimi kansakoulun opettajana Rovaniemellä, Karungissa ja Alatorniossa 1923–1927 sekä opettajana Lahden ylemmässä kansanopistossa 1927–1928 ja suomen kielen opettajana Tallinnassa 1931. Hän toimi viimeksi hammaslääkärinä Rovaniemellä vuodesta 1933 lähtien.

Viola Kuoksa oli naimisissa 1934–1959 metsänhoitaja Arvo Gunnar Waven (ent. Wavén; 1903–1959) kanssa.

Teoksia
-------

### Nimellä *Viola Kuoksa*

* *Kotipirtti: Peräpohjalainen kertomus.* Pellervo-seura, Helsinki 1945

### Nimellä *Viola Kuoksa-Wave*

* *Totto 1*. Toimittaneet Viola Kuoksa-Wave, Seija Suoja ja Antti Ruokanen. Kotiseutuyhdistys Rovaniemen Totto r.y:n julkaisu. Rovaniemi 1952, näköispainos 1981
* *Levoton virta: Romaani.* Pellervo-seura, Helsinki 1956
* *Juhannushäät 1810-luvun tapaan Rovaniemellä: Näytelmä.* 1970
* *Häät Kapernaumissa: Näytelmä.* Rovaniemen teatteri 1974
* *Kettuturkki: Komedia taiteen tukemisesta ja arvostuksesta.* 1979

Lähteet
-------

* Viola Kuoksa SKS:n kirjailijamatrikkelissa (toimimaton linkki)[vanhentunut linkki]
* Kirjasampo.fi: Viola Kuoksa-Wave.
*Tämä artikkeli käsittelee antiikin aikaista aluetta. Tymfaía on myös entinen kunta Kreikassa.*
Tymfaia ja muut Makedonian valtakunnan alueet (n. 334–323 eaa.) kartalla.
**Tymfaia** (m.kreik. Τυμφαία, lat. *Tymphaea*) oli antiikin aikainen alue ja myöhempi Makedonian valtakunnan osa Ylä-Makedoniassa, nykyisen Thessalian pohjoisosissa Kreikassa.

Maantiede
---------

Tymfaia sijaitsi Pindos-vuoriston alueella Makedonian, Epeiroksen ja Thessalian raja-alueella. Sen pohjoispuolella sijaitsivat Orestis ja Elimeia, kaakkoispuolella Thessalian Perrhaibia ja länsipuolella Pindos-vuoristo ja Epeiros.

Historia
--------

Tymfaia sai nimensä seudun Tymfe (nyk. Týmfi) -vuoresta. Aluetta asutti alun perin tymfaialaisten (*Tymfaioi*, Τυμφαῖοι) heimo. Antiikin lähteissä nämä kuvataan joskus epeiroslaisiksi ja joskus aitolialaisiksi. Makedonialaiset valtasivat alueen ja liittivät sen valtakuntaansa Filippos II:n aikana noin 350 eaa.

Nykyinen samalla seudulla sijaitseva Metéoran kunnan osa Tymfaían kunnallisyksikkö, entinen itsenäinen kunta, on ottanut nimensä alueesta.

Lähteet
-------

1. 1 2  Smith, William: "Tymphe", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
**Pietari Haukkala** on kuvitteellinen hahmo televisiosarjassa *Salatut elämät* ja sen sisarsarjassa, *Rantabaarissa*. Hahmoa esittää Miikka Wallin. Pietari oli ammatiltaan ensihoitaja, ja Janne Haukkalan isoveli. Pietari mainittiin jo sarjassa vuonna 2011 kun Janne yritti ostaa kaljaa hänen nimissään Liisa Salolta.

Rakkauselämä
------------

Pietari oli ennen sarjaan saapumistaan joutunut onnettomuuteen kihlattunsa Lola Vinbergin kanssa. Onnettomuuden jälkeen Lola oli vaipunut koomaan. Pietari vieraili Lolan luona sairaalassa toistuvasti. Kun Jiri Viitamäki sai selville onnettomuudesta, Pietari valehteli kihlattunsa kuolleen. Pietari ei uskonut Lolan heräävän koomasta, joten hän jatkoi elämäänsä. Pian hän aloitti suhteen Eva Tammisen kanssa. Kun Eva suunnitteli parin kihlaantumista, päätti Pietari kertoa hänelle Lolasta ja auto-onnettomuudesta. Eva halusi nähdä Lolan ennen kuin he antaisivat asian olla. Lola oli kuitenkin herännyt koomasta. Lola keskusteli Pietarin kanssa ja hyväksyi sen, että tämä oli jatkanut elämäänsä. 

Pietari päätyi suutelemaan Peppi Puolakkaa, jota hän ja Eva olivat auttaneet muutossa. Koska Eva ja Pietari olivat edelleen yhdessä, Pietari päätti lopettaa ystävyytensä Pepin kanssa. Kun Pietari ja Peppi olivat Porissa koulutuspäivillä, he päätyivät humalassa sänkyyn. Pietari kertoi muutaman viikon päästä Evalle pettäneensä tätä, mutta jätti kertomatta sen, kenen kanssa. Myöhemmin Pietari ja Peppi päätyivät sänkyyn uudelleen. Lopulta Eva ja Pietari erosivat, ja Pietari muutti asumaan veljensä Jannen luo. Myöhemmin Pietari alkoi seurustella Pepin kanssa ja muutti tämän luokse asumaan. Pepin ja Pietarin suhteen aikana Pietari oli kiinnostunut tämän siskosta, Aino Kaukovaarasta. Peppi ja Pietari päätyivät lopulta eroamaan Pietarin valehtelun takia. 

Lola ja Pietari lähtivät sarjasta samaan aikaan, siirtyen päähenkilöiksi *Rantabaariin*.

Lähteet
-------

1. ↑  Selviää jaksossa 2144: *Iidan mäyräkoira pissii Jannen kintuille* (22.09.2011)
**Lazin kieli** (laziksi *lazuri nena*) on Turkissa ja Georgiassa asuvien lazien puhuma eteläkaukasialainen eli kartvelilainen kieli.

Lazi jakautuu kolmeen murteeseen. Sen lähin sukukieli on mingreli. Näitä kahta pidetään toisinaan myös saman kielen murteina.

Kieltä kirjoitetaan sekä latinalaisin että georgialaisin aakkosin. Vain osia Raamatusta on käännetty laziksi.

Puhujamäärät ja status
----------------------

Kieltä puhutaan etupäässä koillis-Turkissa Mustanmeren rannalla sijaitsevassa Lazistanissa ja sen lähellä sijaitsevassa Sarpin kylässä Georgiassa. Pieniä lazinkielisiä ryhmiä asuu myös Turkin sisäosissa sekä Adžariassa ja Abhasiassa.

Vuonna 2010 lazin puhujia arvioitiin olevan 22 000 – 33 000. Kielisiirtymä turkkiin ja georgiaan puhujien kotimaasta riippuen on nopeaa, ja suurin osa puhujista on kaksikielisiä. Lazilla ei ole virallisen kielen asemaa missään maassa. Kielen katsotaan olevan uhanalainen.

Historia
--------

Eräät tutkijat käyttävät niistä yhteistä nimitystä *zanin kieli*. Ilmeisesti vielä 600-luvulla ne muodostivat yhtenäisen alueen, joka jakautui kahtia georgialaisten siirtyessä Mustanmeren rannalle. Keskiaikaisten lähteiden mukaan lazia puhuttiin myös paljon lännempänä Trabzonin seudulla.

Kieli toimii lazien suullisen kanssakäymisen välineenä. Ensimmäiset lazinkieliset sanat ja lauseet merkittiin muistiin 1670–1680-luvuilla. 1930-luvulla Neuvostoliitossa tehtiin epäonnistunut yritys luoda lazin kirjakieli. Turkissa laadittiin vuonna 1984 latinalaiseen kirjaimistoon perustuva aakkosto, jota on käytetty jonkin verran lazinkielisissä julkaisuissa.

Lähteet
-------

1. ↑  Laz *Ethnologue*.  2023. Viitattu 24.10.2023. (englanniksi)
2. 1 2  Glottolog 4.8 - Laz *glottolog.org*. Viitattu 24.10.2023.
3. ↑  Laz language | Laz speakers, Black Sea, Caucasus *Encyclopædia Britannica*.  2023. Viitattu 24.10.2023. (englanniksi)
4. ↑  Laz *ScriptSource*.  2023. Viitattu 24.10.2023. (englanniksi)
5. ↑  Laz, Lazuri in Türkiye (Turkey) *Joshua Project*.  2023. Viitattu 24.10.2023. (englanniksi)
6. ↑  Did you know Laz is vulnerable? *Endangered Languages*. Viitattu 24.10.2023. (englanniksi)
7. ↑  Laz *Sorosoro*. Viitattu 24.10.2023. (englanniksi)
8. ↑  *Jazyki Rossijskoi Federatsii i sosednih gosudarstv. Tom II*, s. 198–199. Moskva: Nauka, 2001. ISBN 5-02-011268-2.
**Toyota Corolla E90** on Toyota Corollan kuudennen sukupolven malli, jota valmistettiin vuosina 1987–1992. Se korvasi edeltäneen E80-mallin ja seuraajaksi tuli E100. Japanissa osaa malleista myytiin nimellä **Toyota Sprinter**, Etelä-Afrikassa puolestaan käytettiin nimiä **Toyota Conquest** ja **Toyota Tazz**. Lisäksi Yhdysvalloissa valmistettiin Corollaan perustuvaa Geo Prizmiä, Australiassa puolestaan Holden Novaa. Molemmat mallit olivat seurausta General Motorsin ja Toyotan välisestä yhteistyöhankkeesta.

Toyota Corolla E90 (1987–1992)
------------------------------

Kuudennen sukupolven Corolla esiteltiin keväällä 1987. Tekniset muutokset edeltäjään verrattuna eivät olleet merkittäviä, mutta alustarakenteita oli jonkin verran uudistettu paremman jousitusmukavuuden takaamiseksi. Täytenä uutuutena Corolla-mallistossa saataville tuli nelivetoinen malliversio. Korimalleina olivat kolmi- ja viisioviset hatchbackit, neliovinen sedan, viisiovinen liftback ja farmari. Farmarimallin muuttuminen takavetoisesta etuvetoiseksi tapahtui vasta E90-mallisukupolvessa, sillä takavetoisen E70-sukupolven farmariversio oli säilynyt mallistossa vuoteen 1987 saakka. Nelivetoinen farmarimalli erosi etuvetoisesta etenkin peräosansa muotoilun osalta, ja sitä myytiin Japanissa nimellä **Toyota Sprinter Carib**.

Sedan-korinen Toyota Corolla E90.
Liftback-korinen Toyota Corolla E90.
Farmarikorinen Toyota Corolla E90.
Nelivetoinen farmarikorinen Toyota Corolla E90.

Lähteet
-------

1. ↑  Toyota Corolla generations: 1987–1991 Toyota GB. Viitattu 6.7.2020. (englanniksi)

Aiheesta muualla
----------------

* Kuvia tai muita tiedostoja aiheesta **Toyota Corolla (1987)** Wikimedia Commonsissa
Sir John Stanleyn käyttämä vaakuna Mansaaren kuninkaana.
**Lord of Man** (manksiksi *Çhiarn Vannin*, eli *Mansaaren lordi*) on Mansaaren hallitsijan titteli. Saari ei virallisesti kuulu Yhdistyneeseen kuningaskuntaan, vaan on virallisesti kruunun alusmaa, jonka valtionpäämies on Mansaaren lordi. Titteliä kantaa oletusarvoisesti Yhdistyneen kuningaskunnan hallitseva monarkki, joka tällä hetkellä on kuningas Charles III. Kun Mansaari päätyi Englannin kuninkaan omistukseen vuonna 1341, saaren hallitsijan titteli oli muotoa "Mansaaren kuningas" (eng. King of Mann). Kuningas vaihtui lordiksi vuonna 1500-luvun alussa. Ensimmäinen monarkki, jonka titteleihin kuului Mansaaren lordi, oli kuningas Yrjö III.

Arvonimen katsotaan olevan sukupuolineutraali, vaikkakin kuningatar Viktorian aikana hänen virallinen tittelinsä oli "Lady of Man". Nykyään kuningattareen viitataan saarella tittelillä "The Queen, Lord of Mann".

Mansaaren lordin valtaa edustaa varakuvernööri (eng. *Lieutenant Governor of the Isle of Man*), jonka Mansaaren lordi nimittää oikeusministeriön suosituksesta. Nykyinen varakuvernööri on Sir Richard Gozney, joka aloitti tehtävässään vuonna 2016..

Lähteet
-------

1. 1 2  A new electorate for the Isle of Man *news.bbc.co.uk*.  19.11.2006. Viitattu 5.9.2020. (englanniksi)
2. ↑  Isle of Man | History, Geography, Facts, & Points of Interest *Encyclopedia Britannica*. Viitattu 5.9.2020. (englanniksi)
3. ↑  Kings & Lords of Mann  2007. Manx National Heritage.  Arkistoitu 30.5.2007. Viitattu 5.9.2020. (englanniksi)
4. ↑  Crown Dependencies *British Monarchist League*. Viitattu 5.9.2020.
5. ↑  Office of Lieutenant Governor *www.gov.im*.  2020. Viitattu 5.9.2020. (englanniksi)
**Eero Juhani Jaatinen** (11. tammikuuta 1936 Antrea – 22. lokakuuta 1980 Riihimäki) oli suomalainen keihäänheittäjä, joka sai pronssia Kalevan Kisoissa 1962. Hän edusti Riihimäen Kiskoa ja Riihimäen Pallonlyöjiä.

Eero Jaatisen lajeina olivat keihäs, kiekko, kuula ja moukari, parhaiten hän menestyi keihäänheitossa, jossa hänen paras tuloksensa oli 73,66 m. Vuoden 1962 SM-kisoissa hän heitti silloisen ennätyksensä 73,53 m. Poliisien SM-kilpailuissa Jaatinen oli koko 60-luvun ajan viiden parhaan joukossa ja menestyi parhaiten poliisien PM-kilpailuissa vuonna 1960 sijoituttuaan pronssille. 1950-luvulla hän voitti kaikkiaan 13 SVUL:n Uudenmaan piirin mestaruutta ja teki moukarissa piiriennätyksen 53,80 m vuonna 1955. Kuulantyönnössä hänen paras tuloksensa oli 12,75 m ja kiekonheitossa 42,88 m. Jaatinen pelasi myös pesäpalloa, jossa saavutti nuorten SM-pronssin vuonna 1951. Jaatinen kuului Kiskon yleisurheilujaostoon vuosina 1966–1970.

Jaatinen oli ammatiltaan kaupungin järjestysmies. Jaatisen kotikunta oli Riihimäki.

Lähteet
-------

* Eero Jaatinen Tilastopaja (vaatii kirjautumisen, maksullinen palvelu).

### Viitteet

1. ↑  Jaatinen Eero, hautakuva albumissa: Riihimäen hautausmaa Hu-J (vaatii kirjautumisen) *suomenkirkkojajahautausmaita.fi*. Viitattu 22.10.2023.
2. 1 2 3  Urheilumme Kasvot Osa 2, Jaatinen, Eero Juhani, sivu 1297, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974
**Radek Ťoupal** (s. 16. elokuuta 1966 Pisek, Tšekkoslovakia) on tšekkiläinen entinen jääkiekkoilija. Pelipaikaltaan hän oli keskushyökkääjä.

Ťoupal aloitti uransa Tšekkoslovakian pääsarjassa HC Ceské Budejovicessa, jossa hän pelasi kaudet 1988–1990. Tämän jälkeen hän pelasi yhden kauden HK Dukla Trencinissä ennen siirtymistään SM-liigaan HPK:hon kausiksi 1991–1993. Kahtakymmentä Saksan DEL-liigan Star Bulls Rosenheimissa kaudella 1994–1995 pelattua ottelua lukuun ottamatta hän pelasi kaudet 1993–2000 jälleen HC Ceské Budejovicessa. Uransa viimeisen kauden 2000–2001 hän pelasi Itävallan pääsarjan Kapfenberg-joukkueessa.

Edmonton Oilers varasi Ťoupalin NHL:ään 1987 varaustilaisuuden kuudennella kierroksella numerolla 126, mutta hän ei koskaan pelannut NHL:ssä. Maajoukkueurallaan Ťoupal edusti Tšekkoslovakiaa 1992 talviolympialaisissa ja 1991 MM-kisoissa. Olympiaturnauksesta Tšekkoslovakia saavutti pronssia. Tšekin maajoukkuetta hän edusti 1993 MM-kisoissa sekä 1994 talviolympialaisissa. MM-kisoissa tuloksena oli pronssimitali.

Aiheesta muualla
----------------

* Radek Ťoupal Eurohockey-sivustolla (englanniksi)
* Radek Ťoupal The Internet Hockey Databasessa (englanniksi)
**Turun tuomiokirkon nuorisokuoro** (engl. *Turku Cathedral Youth Choir Finland*) on suomalainen kuoro, joka koostuu 14–30-vuotiaista laulajista. Heitä kaikkia yhdistää halu musisoida ja toteuttaa musiikkia sekä kotikirkossaan Turun tuomio­kirkossa että muualla. Kuoro järjestää säännöllisesti ensemble- eli yhtye­laulun kursseja. Kuoron ohjelmisto on laaja ja monipuolinen ulottuen gospel- ja musikaalisävelmistä vanhaan musiikkiin ja suuriin teoksiin. Kuoro on osallistunut muun muassa J. S. Bachin Matteus-passion toteutuksiin, sekä barokki- että Bach-Mendelssohn -versiot). Se on ollut mukana myös Ariel Ramirezin latinovaikutteisten Missa Criollan sekä Navidad Nuestra -teosten toteutuksessa yhteistyössä eri kuorojen ja orkesterien kanssa. Esiintymismatkat suuntautuvat usein ulkomaille. Kuoro on esiintynyt muun muassa Pietarissa, Tartossa ja Göteborgissa. Korkean musiikillisen tason lisäksi kuoron toisena tärkeänä elementtinä huumori sekä musiikin ja yhdessäolemisen hauskuus.

Kuoron yhteyteen on myös kehkeytynyt käsikelloyhtye Hups!, joka soittaa englantilaisen tradition mukaisia pronssikelloja. Kuoron sisään on muodostunut myös useita vokaaliensemblekokoonpanoja, jotka osallistuvat kilpailuihin ja esiintyvät myös itsenäisesti.

  

Kuoron perustaja ja taiteellinen johtaja on Turun tuomiokirkon kanttori Anu Åberg.
**Vetyräjähdys** on tilanne, jossa kaasuuntunut vety räjähtää hallitsemattomasti yhtyessään happeen. Sitä ei pidä sekoittaa vetypommin räjähdykseen, jossa tapahtuu ydinfuusio.

Vedyn ja ilman sekoitus räjähtää hyvin pienillä energioilla, kymmenesosalla siitä, mitä tarvitaan bensiini–ilma-seoksen räjähtämiseen. Jopa staattisen sähkön aiheuttama näkymätön kipinä ihmisen yllä olevissa keinokuituvaatteissa voi aiheuttaa räjähdyksen.

Räjähdysvaara lyijyakkua ladatessa
----------------------------------

Täyteen latautunutta lyijyakkua yliladatessa suljetussa tilassa latausvirta alkaa hajottaa vettä hapeksi ja vedyksi. Nämä lisäävät suljetun akun sisällä painetta ja kun kaasut pääsevät ulos akusta, suljetun tilan happi- ja vetypitoisuudet voivat kasvaa vetyräjähdyksen mahdollistamiin pitoisuuksiin.

Sula rauta ja vesi
------------------

Rauta sulaa 1 538 °C lämpötilassa. Jos sulan raudan päälle joutuu vettä, se höyrystyy välittömästi ja rauta kaappaa vedeltä hapen vapauttaen vetyä, joka räjähtää.

{\mathrm {Fe+H\_{2}O\longrightarrow \ FeO+H\_{2}}}
Tätä rauta-vesihöyry reaktiota käytti ranskalainen kemisti Antoine Lavoisier vuonna 1784 todistaakseen veden koostuvan vedystä ja hapesta. Kokeessaan hän käytti punahehkuun kuumennettua tykin piippua. 

Termiitin palaessa ~2 500 °C lämpötilassa tapahtuu reaktio

{\mathrm {Fe\_{2}O\_{3}+2\ Al\longrightarrow 2\ Fe+Al\_{2}O\_{3}}}
joka vapauttaa sulaa rautaa. Reaktion tuottama lämpöenergia riittää katkaisemaan vesimolekyylien sisäiset sidokset, joten palavaan termiittiin lisätty vesi hajoaa vedyksi ja hapeksi, kiihdyttäen reaktiota. Veden lisääminen saattaa myös aiheuttaa seoksen räjähtämisen.

Vetyräjähdys ydinvoimalassa
---------------------------

Mark 1-kiehutusvesireaktorin kaaviokuva. SPF = käytetyn polttoaineen säilytysallas; RPW = reaktoriyksikkö; Ydinpolttoaine vaaleanpunaisella.
Vetyräjähdyksen tarvitsemaa vetyä voi muodostua ydinvoimalassa, jos reaktorin tai käytetyn polttoaineen varastoaltaan jäähdytysjärjestelmä pettää. Tällöin reaktorin tai käytettyjen polttoainesauvojen jälkilämpö kiehuttaa vettä pois ja vedenpinta laskee. Kun polttoainesauvat paljastuvat, ne kuumentuvat entisestään. Polttoaine on ydinvoimaloissa zirkoniummetallisten putkien sisällä. Niiden kuumentuessa ne alkavat hapettua, eli zirkoniumetalli hajottaa vesimolekyylin kaapaten hapen ja vapauttaen vedyn. Kun vedyn osuus ilmasta nousee tarpeeksi, tapahtuu vetyräjähdys.

{\mathrm {Zr+2\ H\_{2}O\longrightarrow \ ZrO\_{2}+2\ H\_{2}}}
Tämä eksoterminen reaktio on hidas alle 1 000 °C lämpötiloissa, mutta nopeutuu lämpötilan noustessa korkeammalle. Vetyräjähdyksiä pyritään estämään poistamalla vetyä suojarakennuksesta rekombinaattoreilla.

Lähteet
-------

1. ↑  MythBusters challenge[vanhentunut linkki]
2. ↑  MythBusters: Thermite vs Ice Video
3. ↑  Sähkön puute perussyy ydinvoimalaongelmiin  14.3.2011. YLE. Viitattu 20.3.2011.
4. ↑  Varautuminen häiriöihin ja onnettomuuksiin ydinvoimalaitoksilla  2004. Säteilyturvakeskus. Viitattu 3.3.2018.

Aiheesta muualla
----------------

* Hydrogen Safety Pdf (englanniksi)
**Simon Andersson Weck** (1. lokakuuta 1762 Vihti − 1808) oli Suomessa Ruotsin valtakunnan aikaan elänyt rakuuna, eli jalkaväen ratsulla liikkunut sotilas. Weck menehtyi taistelukentällä Suomen sodassa vuonna 1808.

Elämäkerta
----------

Simon Andersson Weck syntyi Vihdissä Kaharlan kylässä Killin talossa vuonna 1762. Weck oli torpparina muun muassa Espoossa Leppävaarassa, sekä myöhemmin Helsingin pitäjässä Tuomarilassa. Weck meni naimisiin Anna Margareta Henricsdotterin kanssa ja pari sai kuusi lasta. 

Vuonna 1784 Weck värvättiin rakuunaksi Helsingin pitäjän Tuomarinkylässä sijaitsevaan Långhansasin rustholliin, josta nykyinen Tuomarinkyän kartano on perustettu. Hän palveli Uudenmaan ja Hämeen rakuunarykmentissä. Alun perin Weck tunnettiin sukunimellä Blom, mutta se vaihdettiin tyypilliseen ruotsinkieliseen, yksitavuiseen sotilasnimeen myöhemmin. Nimi Weck tulee todennäköisesti Tuomarinkylän kartanon silloisen omistajan Johannes Weckströmin nimestä. Joissain yhteyksissä nimi Weck on kirjoitettu myös muodossa Wäck.

Simon Weck kaatui sotakentällä Suomen sodassa vuonna 1808.

Lähteet
-------

1. ↑  Digitaaliarkisto *digi.narc.fi*. Viitattu 15.6.2021.
2. ↑  Digitaaliarkisto *digi.narc.fi*. Viitattu 15.6.2021.
3. ↑  SSHY: Uudenmaan ja Hämeen läänin rakuunarykmentti Värväysluettelo 1770-1789 *sukuhistoria.fi*.  [vanhentunut linkki]
4. ↑  Digitaaliarkisto *digi.narc.fi*. Viitattu 15.6.2021.
5. ↑  SSHY: Sotilasrulla 1795 GMR Nylands Lätta Dragone Corps HELLSINGE COMPAGNIE *sukuhistoria.fi*.  [vanhentunut linkki]
6. ↑  SSHY: Uudenmaan ja Hämeen läänin rakuunarykmentti Pääkatselmusluettelo 1805-1806 *sukuhistoria.fi*.  [vanhentunut linkki]
**Alteams Group** on Kuusakoski-konserniin kuuluva valimokonserni, joka tunnettiin ennen nimellä Laihian Metalli Oy. Alteams Group on Euroopan suurimpia valettujen alumiinikomponenttien valmistajia.

Alteams Groupin liikevaihto on noin 130 miljoonaa euroa, ja henkilöstön määrä on 1 400. Maailmanlaajuisesti Alteams Group on suurin kevytmetallivalujen toimittaja tietoliikenneteollisuudelle. Muita suuria asiakasryhmiä ovat auto-, elektroniikka- ja konepajateollisuus. Suomessa Alteamsilla on toimintaa Laihialla, Jyväskylässä, Oulussa, Lopella ja Ruovedellä. Ulkomailla toimintaa on Intiassa, Japanissa, Kiinassa, Puolassa, Ruotsissa ja Virossa.

Alteams Group syntyi Kuusakosken ostaessa vuonna 1985 Laihian Metallin, joka oli aikaisemmin hankkinut omistukseensa Valmetin Jyskän tehtaan valimon. Laajentuminen muille paikkakunnille on tapahtunut ostamalla ja perustamalla valimoita 1990-luvun puolivälin jälkeen.

Lähteet
-------

* Alteamsin kotisivu
* Kuusakosken vuosikertomus 2007

### Viitteet

1. ↑  Contact us *www.alteams.com*. Viitattu 27.8.2015.

Aiheesta muualla
----------------

* Alteamsin emoyhtiö Kuusakoski Group Oy:n vuosikertomus 2018
'*Claudio Lucas Morais Ferreira dos Santos (Luquinhas)* (s. 22. huhtikuuta 1997, Brasilia) on brasilialainen jalkapalloilija, joka pelaa nousevana laitana Veikkausliigan AC Oulussa.

Seurajoukkueet
--------------

Lucas Morais eli taitelijanimellä Luquinhas tuli Suomeen Norjan toiseksi korkeimmalta sarjatasolta Kongsvinger IL:stä Ykkösen IF Gnistaniin, jossa pelasi kolmella kaudella. Kesän 2022 siirtoikkunan aikaan hän tuli vaihtokaupalla Veikkausliigan AC Oulun Onni Suutarin siirtyessä vastaavastai IF Gnistaniin.

Luquinhas on pelannut AC Oulussa vasenta nousevaa laitaa kauden 2023 loppuun mennessä 38 ottelua ja tehnyt neljä maalia.

Lähteet
-------

1. ↑  Pelaajaliikennettä kahteen suuntaan - Morais Gnistanista AC Ouluun ja Suutari päinvastaiseen suuntaan *veikkausliiga.com*.  28.7.2022. Viitattu 27.10.2023.
2. ↑  LUQUINHAS *soccerway.com*. Viitattu 27.10.2023. (englanniksi)

AC Oulu – Veikkausliiga
1 Pennanen |
3 Koskela |
4 Bonet |
5 Nurmos |
6 Nurmela |
7 Alanko |
8 Malolo |
10 Salanović |
11 Rafinha |
14 Eremenko |
15 Kallinen |
16 Ölander |
17 Jokelainen |
18 Hurme |
21 Heikkilä |
22 Fillion |
23 Saira |
25 Sale |
30 Opara |
44 Breitenmoser |
Valmentaja: Ahola
**Purnuksen ratsutila** (ruots. *Purnus rusthåll*) on kartano ja maatila Siuntiossa, Uudellamaalla. Kartano tunnetaan erityisesti Aleksis Kiven vanhimman veljen Juhani Stenvallin vuokratilana, jolla myös itse Kivi asui.

Nykyisin tilalla toimii matkailualan yritys ja tila on yksityisomistuksessa.

Historiaa
---------

Vuonna 1856 Aleksis Kiven veli Juhani Stenvall vuokrasi Purnuksen 1000-hehtaarisen ratsutilan tuomarinleski Maria Steniukselta. Stenvall viljeli tilaa aina vuoteen 1862 asti, jolloin hän muutti Nurmijärvelle. Purnuksen päärakennus tuolta ajalta on tuhoutunut tulipalossa, mutta nykyisin sen paikalla sijaitsee uusi päärakennus Siuntionjoen rannalla.

### Aleksis Kivi ja Purnus

Aleksis Kivi, joka tuolloin tunnettiin vielä nimellä Aleksis Stenvall asui Purnuksen ratsutilalla vuosina 1857-1858. Kivi kirjoitti tilalla Maisteri Virokannusta ja muokkasi näytelmää Kullervo. Purnuksen tilalla Kivi tapasi myös ensimmäisen kerran tulevan tukijansa Charlotta Lönnqvistin.

Lähteet
-------

1. 1 2 3 4  Purnus *www.siuntio.fi*.  Arkistoitu 16.10.2022. Viitattu 3.9.2021.
2. 1 2  Kiertoajelut - SE-Action *www.seaction.com*. Viitattu 3.9.2021.
**Pyhän apostoli Tuomaksen Melbournen syyrialais-malabarilainen katolinen eparkia** (engl. *St. Thomas the Apostle Syro-Malabar Catholic Eparchy of Melbourne*) on idän katolisuutta edustavan syyrialais-malabarilaisen katolisuuden riituksen eparkia Australiassa. Eparkia on perustettu tammikuussa 2014, ja se on toinen Intian ulkopuolelle perustettu syyrialais-malabarilaisen kirkon eparkia Chicagon eparkian jälkeen. Eparkia kattaa koko Australian, jossa asuu noin 35 000 syyrialais-malabarilaisen kirkon jäsentä.

Eparkian ensimmäinen piispa on Mar Bosco Puthur, jonka paavi Franciscus nimitti virkaansa vuonna 2014.

Lähteet
-------

1. ↑  New Syro-Malabar Eparchy for Australia  12.1.2014. Syro-Malabar Church.  Arkistoitu 8.11.2018. Viitattu 22.1.2014. (englanniksi)
2. ↑  Pope Francis creates Syro-Malabar Diocese in Australia with Bishop Puthur Vatican Radio. Viitattu 22.1.2014. (englanniksi)

Aiheesta muualla
----------------

* Seurakunta Melbournessa (Arkistoitu – Internet Archive)
* Seurakunta Sidneyssä
**Paul Laband** (24. toukokuuta 1838 – 23. maaliskuuta 1918) oli saksalainen oikeustieteilijä, jonka tutkimusaloja olivat erityisesti yksityisoikeus, oikeushistoria ja myöhemmin julkisoikeus. Hän toimi professorina Königsbergissä vuodesta 1865 ja Strasbourgissa vuodesta 1872. Laband oli Carl Friedrich von Gerberin ohella saksalaisen valtio-oikeuden myöhäisperustuslaillisen koulukunnan perustajaisä, ja hänen pääteoksensa on *Das Staatsrecht des Deutschen Reichs*, jonka esipuhetta on pidetty edustavana esimerkkinä käsitelainopin ohjelmajulistuksesta julkisoikeudessa.

Labandin mukaan positiivisen oikeuden tieteellisen oikeusdogmatiikan tehtävänä oli konstruoida oikeusinstituutioita, palauttaa yksittäiset oikeuslauseet yleisemmiksi käsitteiksi ja toisaalta johtaa niistä seuraavat johtopäätökset. Laband puolusti yksityisoikeuden käsitteiden käyttämistä valtio-oikeudessa. Hänen mukaansa kyseiset käsitteet eivät olleet olemukseltaan erityisesti yksityisoikeudellisia vaan yleisiä oikeuskäsitteitä. Koska yksityisoikeudellinen tutkimus oli saavuttanut muihin oikeudenaloihin nähden niin melkittävän etumatkan, opillinen ammentaminen tältä "kypsemmältä sisarelta" oli perusteltua. Tämän menetelmän arvostelijoita Laband syytti siitä, että he puolsivat usein luopumista valtio-oikeuden juridisesta tarkastelusta ja olivat taipuvaisia korvaamaan oikeuskäsitteet filosofisella tai poliittisella näkökulmalla. Laban myös esitti ensimmäisen selväpiirteisen oikeuslähdeopillisen subsumptiomallin, jossa oikeuslähteet olivat lakeina yleisiä normeja, joita tuomarit ainoina oikeuslähteinä syllogisesti soveltavat.

Lähteet
-------

* Tolonen, Hannu: *Oikeuslähdeoppi*. Vantaa: WSOY, 2003.
* Tuori, Kaarlo: *Oikeusjärjestys ja oikeudelliset käytännöt*. Helsinki: Helsingin yliopiston oikeustieteellinen tiedekunta, 2013.

### Viitteet

1. ↑  Otavan iso tietosanakirja, osa 5, 1963, palsta 156.
2. ↑  Tuori 2013, s. 122
3. 1 2  Tuori 2013, s. 128
4. ↑  Tuori 2013, s. 123
5. ↑  Tolonen 2003, s. 14


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Tšekki
* Kreikka
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
***Teesejä Feuerbachista*** on yhdestätoista lyhyestä Karl Marxin huomiosta koostuva kirjoitus. 
Muistiinpanot on kirjoitettu keväällä 1845, jolloin Marx työsti teosta *Saksalainen ideologia*.

Ne julkaisi ensimmäisen kerran Marxin kuoleman jälkeen vuonna 1888 Friedrich Engels teoksensa *Ludwig Feuerbach ja klassisen saksalaisen filosofian loppu* erillisen painoksen liitteenä.

Nimi "Teesejä Feuerbachista" on Moskovassa NKP:n KK:n yhteydessä toimivan Marxismi-leninismin instituutin keksimä. Se perustuu Engelsin alkulauseeseen hänen teoksessaan *Ludwig Feuerbach*. Saman teoksen liitteessä Teesit on otsikoitu "Marx Feuerbachista", ja Marxin Muistikirjassa mainitaan nimi "Feuerbachista". Teesejä ei tarkoitettu julkaistavaksi, ja Engels teki niihin joitain muutoksia tehdäkseen kirjoituksen lukijalle helppotajuisemmaksi.

Kuuluisimmaksi on noussut teesi 11, joka koskee filosofian tehtävää:

> »Filosofit ovat vain eri tavoin selittäneet maailmaa, mutta tehtävänä on sen muuttaminen.» 
> 
>

Viitteet
--------

1. ↑  Teesejä Feuerbachista marxists.org.
2. ↑

Katso myös
----------

* Ludwig Feuerbach
Gregorios Nazianzilainen.
**Gregorios Nazianzilainen** (**Gregorios Teologi**) (noin 330 – 25. tammikuuta 389) oli yksi kappadokialaisista kirkkoisistä. Hän syntyi Arianzissa lähellä Nazianzia Kappadokiassa. Hänen isänsä, myös Gregorios, palveli Nazianzin piispana. Hän oli Basileios Kesarealaisen (Suuren) ja tämän veljen, Gregorios Nyssalaisen läheinen ystävä. Gregorios toimi Nazianzin piispana vuosina 379–383, minkä jälkeen hän vetäytyi perinnetiluksilleen Arianziin, missä hän kuoli vuonna 389.

Gregorios oli kolminaisuusopin merkittävimpiä kehittelijöitä ja loppuunsaattajia. Tämän vuoksi ortodoksinen kirkko on antanut hänelle arvonimen teologi, jonka on saanut ainoastaan kaksi muuta kirkon opettajaa.

Hän on sadon ja runoilijoiden suojeluspyhimys. Hän eli seuraavien 6 paavien halintokausien aikana: pyhä Sylvester I (314–335), pyhä Marcus (336), pyhä Julius I (337–352), pyhä Liberius (352–366), pyhä Damasus I (366–384) ja pyhä Siricius (384–399). Häntä on kuvattu piispana kirjan, kodexin tai käärön kanssa, suitsutusastialla, miehenä kirjoittamassa kyyhkysen läsnäollessa tai miehenä kirjoittamassa Jumalan käden ollessa hänen yllään.

Katolinen kirkko on muistanut pyhää Gregorios Nazianzilaista hetkipalveluksessa seuraavanlaisella latinankielisellä kollehtarukouksella:

*"Orémus. Deus, qui pópulo tuo ætérnæ salútis beátum Gregórium minístrum tribuísti: præsta, quǽsumus; ut quem Doctórem vitæ habúimus in terris, intercessórem habére mereámur in cælis."*

Häntä on muistettu seuraavina kalenterivuoden päivinä: 1. tammikuuta, 2. tammikuuta, 3. tammikuuta, 25. tammikuuta, 30. tammikuuta, 9. toukokuuta ja 11. kesäkuuta.

Lähteet
-------

1. 1 2  Saint Gregory of Nazianzen *CatholicSaints.Info*.  3.1.2009. Viitattu 7.9.2019. (englanniksi)
2. ↑  CATHOLIC ENCYCLOPEDIA: List of Popes *www.newadvent.org*. Viitattu 7.9.2019.
3. ↑  Sancta Missa *divinumofficium.com*. Viitattu 7.9.2019.
4. ↑  Saint Gregory of Nazianzen *CatholicSaints.Info*.  3.1.2009. Viitattu 7.9.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Gregorios Nazianzilainen**.
* Pyhä Gregorios Teologi. Ortodoksi.net. (suomeksi)
* St. Gregory Nazianzen - Catholic Culture (englanniksi)
* St. Gregory Nazianzus - Catholic Online (englanniksi)

Merkittävimmät apostoliset isät ja kirkkoisät
Klemens I ·
Ignatios ·
Polykarpos ·
Papias ·
Hermas ·
Justinos Marttyyri ·
Irenaeus ·
Klemens Aleksandrialainen ·
Tertullianus ·
Origenes ·
Cyprianus ·
Eusebios Kesarealainen ·
Athanasios Suuri ·
Efraim Syyrialainen ·
Basileios Suuri ·
Gregorios Nazianzilainen ·
Gregorios Nyssalainen ·
Kyrillos Jerusalemilainen ·
Epifanios ·
Johannes Khrysostomos ·
Kyrillos Aleksandrialainen ·
Ambrosius ·
Hieronymus ·
Augustinus ·
Leo Suuri ·
Pseudo-Dionysios Areopagita ·
Gregorius Suuri ·
Maksimos Tunnustaja ·
Johannes Damaskolainen
Finmar-Pemarin logo.
**Finmar-Pemar** oli turkulaisen Tauno Viljasen perustama veneveistämö, joka toimi 1950-luvun lopusta 1980-luvun alkuun.

Historia
--------

Tauno Viljanen oli aiemmin myynyt Oy Ulkoiluaitta-Friluftsboden Ab -nimisen yrityksensä kautta Turun Veneveistämön valmistamia veneitä. Myöhemmin hän perusti yhtiökumppaniensa kanssa Venetukku Oy-nimisen veneiden suunnittelu- ja markkinointiyhtiön, joka teetti veneet alihankkijoilla. Mallisto kantoi nimeä Finmar. Mallit kehitettiin Naantalissa yhtiön muottipajalla. Tauno Viljanen osti 1950-luvun lopulla yhtiökumppaninsa pois Venetukusta ja hankki lisäksi 1962 Väinö Vainiolta Pemarin puuveneveistämön Paimiosta.

Moottoriveneharrastus kasvoi 1970-luvun alkuun asti. Finmar-Pemarille oli rakennettu uutta valmistustilaa sekä Vampulaan että Turkuun. Halleja oli yhteensä viitisen tuhatta neliötä. Lisäksi yhtiöllä oli telakka Turun Hirvensalossa. Vuoden 1973 öljykriisin jälkeen moottoriveneiden kysyntä vähentyi dramaattisesti polttoaineen kallistumisen seurauksena. Finmar-Pemar liitti valmistusohjelmaansa sekä purjeveneitä että moottoripursia. Yhtiö solmi valmistussopimuksen Nauticat-moottoripursien suunnittelijan Vilho Aarnipalon kanssa. Asiasta syntyi oikeudellinen riita Nauticat-venettä tuolloin valmistaneen Siltala Yachts Oy:n kanssa ja Finmar Nauticat -mallin nimi poistettiin käytöstä.

Tauno Viljanen myi verovelkojen takia Finmar-Pemarin Oy Hans Palsbolle 1980-luvun alussa ja myöhemmin Finmar-Pemar siirtyi edelleen Siltala Yachtsin omistukseen. Finmar-Pemarin tarina itsenäisenä veneveistämönä päättyi. Osa Finmar-malliston valmistusoikeuksista ja muoteista jäi Tauno Viljasen omistukseen ja joitakin siirtyi muille veneveistämöille, kuten esim. Bella-Veneet Oy:lle.

Finmar-Pemar on valmistanut kolme Suomen tasavallan presidentin käyttöön tullutta Kultaranta-venettä.

Mallisto
--------

* Finmar Admiral
* Finmar Finnmaster
* Finmar Commodor
* Finmar Family
* Finmar Pilot
* Finmar Captain
* Finmar Seacabin
* Finmar Seamaster
* Finmar Daycruiser
* Finmar Hardtop
* Finmar Magnum
* Finmar Sportsman
* Finmar Courier
* Finmar Handy
* Finmar Universal
* Finmar Näkki
* Finmar Jolla
* Finmar 36
* Finmar Comet
* Finmar Sailor
* Finmar Seafellow
* Finmar Purjenäkki
* Finmar Optimisti

Lähteet
-------

1. 1 2  Suuronen Seppo: Venealan veteraanit 2. Tauno Viljanen.  *Vene*, 1985, nro 2, s. 66-74. Helsinki:  Lehtimiehet Oy.

Aiheesta muualla
----------------

* Finmar-pemar.fi Tietoa Finmar-veneiden ja -veistämöiden historiasta.
**Modularbox Oy** on suomalainen perheyritys, joka on perustettu vuonna 2001. Yrityksen päätoimipaikka sijaitsee Espoossa Kehä III:n varrella. Sivutoimipaikka sijaitsee Porissa Harmaalinnan teollisuusalueella.

Modularbox myy vaihtelevalla tuotevalikoimalla mönkijöitä, muita sähköisiä kulkuvälineitä ja ajoneuvoja, työkaluja ja Finman-tuotemerkin työvälineitä. Modularbox myy ajoneuvot asiakkaille ilman jälleenmyyntiverkostoa. Sopimushuoltopisteitä yrityksellä on eri puolilla Suomea yli 150. Lisäksi yritys ostaa mönkijöiltä suoraan asiakkailta suoraostoportaalinsa kautta.

Historia
--------

Modularbox Oy on ollut Suomessa ensimmäinen edullisempia aasialaisia mönkijöitä maahantuonut yritys. Vuonna 2003 ensimmäiset merkkiedustukset olivat Loncin- ja Kazuma-merkkiset mönkijävalmistajat. Vuonna 2005 merkkiedustuksina olivat Taiwan Golden Bee ja Loncin, jonka markkinointinimi Suomen markkinoilla oli tällöin Rally USA.

Vuonna 2001 Modularbox alkoi myymään ja markkinoimaan 1993 perustetun suomalaisen Finman-tuotemerkin työkaluja, kuten puukkoja, lumilapioita, lumikolia sekä myöhemmin mönkijöiden lisävarusteita.

Modularbox oli vuonna 2012 mukana kehittämässä Bellier-mopoautojen uusia sport-malleja ja niiden korisarjoja.

Vuosien 2012–2019*lähde?* välillä yritys teki myös käytettyjen henkilöautojen kauppaa MB Auto -nimellä.

Lähteet
-------

1. ↑  Finder.fi yritystietopalvelu *finder.fi*.
2. ↑  Viittaus toimitilojen kokoon ja omistussuhteeseen *koneporssi.com*.
3. ↑  Maahantuojan lista huoltopisteistä *rally.fi*.
4. ↑  Helsingin Sanomien artikkeli 28.8.2021 *hs.fi*.
5. ↑  Viittaus perustamisvuoteen *domain.companyfacts.io*.
6. ↑  Viittaus yrityshistoriaan *rally.fi*.
7. ↑  Maahantuojan sivuilla viittaus tuotekehitykseen ja myynnin alkamiseen *bellier.fi*.
8. ↑  Aputoiminimen aloitusvuosi *fi-domain.name*.

Aiheesta muualla
----------------

* Viralliset verkkosivut
Hiemer ja Schwarz Suomen rallissa vuonna 2001.
**Manfred Hiemer** (23. kesäkuuta 1961 – 29. heinäkuuta 2023) oli saksalainen kartanlukija. Hän toimi kartanlukijana muun muassa Armin Schwarzille, Erwin Weberille, Harald Demuthille ja Jochi Kleintille. Hiemer osallistui urallaan 67 rallin MM-sarjan kilpailuun, joista ensimmäinen oli Monte Carlo -ralli 1987 ja viimeinen Katalonian ralli 2004. Hiemerin ensimmäinen ralli oli vuonna 1981 kun hän 19-vuotias, mutta hän nousi Saksassa tunnetuksi 1990-luvulla, jolloin hän voitti kansallisen mestaruuden Erwin Weberin kanssa. Tämän jälkeen he siirtyivät rallin EM-sarjaan, jonka mestaruuden he voittivat vuonna 1992.

Lähteet
-------

1. ↑  Manfred Hiemer *ewrc-results.com*. Viitattu 26.8.2023. (englanniksi)
2. ↑  Toni Hoffmann: WM-Beifahrer Manfred Hiemer gestorben *speedweek.com*.  31.7.2023. Viitattu 26.8.2023. (saksaksi)
3. ↑  Hiemer, Manfred *juwra.com*. Viitattu 26.8.2023. (englanniksi)
4. ↑  Luke Barry: Remembering an unsung WRC co-driver *dirtfish.com*.  25.8.2023. Viitattu 26.8.2023. (englanniksi)
**Tuopanjärvi** on metsäjärvi Juuan kaakkoisosassa Pohjois-Karjalassa. Sen pinta-ala on 3,1 neliökilometriä. Etäisyys Joensuusta on 49 kilometriä pohjoiseen.

Maantiede
---------

Tuopanjärven pituus kaakosta luoteeseen on noin 4,7 kilometriä. Järven keskiosa on etelä- ja pohjoisosaa leveämpi. Noin 21 hehtaaria Tuopanjärvestä on vähintään 10 metriä syvä. Syvimmät alueet sijaitsevat järven eteläosassa, järvi madaltuu pohjoista kohden. Tuopanjärveen virtaa Salakkajoki–Peukalojoki idästä, ja ympäristön soilta virtaa useita laskuojia. Tuopanjärven luusua sijaitsee lounaisen rannan Jokiniemen länsipuolella. Siitä alkaa Tuopanjoki, joka virtaa mutkitellen länteen ja laskee Höytiäiseen (87,3 metriä mpy).

Tuopanjärven saariluku on 15. Vain kahden saaren pinta-ala on yli aarin. Järven rannoilla on jonkin verran pientaloja.

Tuopanjärven vesitilavuus on 13 768 000 kuutiometriä. Sen keskimääräinen näkösyvyys oli 2010-luvulla 2,1 metriä ja ekologinen tila oli hyvä.

Tuopanjärvi (04.862.1.001) kuuluu Tuopanjärven alueeseen (04.862), joka on kolmannen jakovaiheen vesistö Vuoksen vesistössä (04). Toinen jakovaihe on Tuopanjoen valuma-alue (04.86) ja ensimmäinen jakovaihe Höytiäisen valuma-alue (04.8). Tuopanjärvi on Tuopanjärven alueen laajin vakavesi. Sen ohella alueeseen kuuluu Rekilampi, Kopralampi, Multalampi ja Salolampi.

Lähteet
-------

1. 1 2 3 4 5  Tuopanjärvi, vakavesi, Juuka
2. 1 2 3 4 5 6 7  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 16.2.2022.
3. ↑  Tuopanjärvi. Järviwiki. Viitattu 16.2.2022.
4. ↑  Höytiäisen valuma-alue *Skvsy.fi*. Viitattu 16.2.2022.
5. ↑  Tuopanjärven alue (04.862). Järviwiki. Viitattu 16.2.2022.
*Tämä artikkeli käsittelee mittayksikköä. Sanan muita merkityksiä on lueteltu täsmennyssivulla.*
**rem** (engl. *roentgen equivalent man*) on vanhentunut cgs-järjestelmän mukainen ekvivalenttiannoksen eli säteilyannoksen yksikkö. Sen on SI-järjestelmässä korvannut sievert (Sv). Nämä yksiköt kuvaavat ionisoivan säteilyn biologista vaikuttavuutta. Vuonna 1976 määriteltiin että yksi rem on 0,01 Sv. Koska rem on sangen suuri yksikkö, monesti käytetään sen tuhannesosaa joka on **millirem** (**mrem**).

Absorboituneelle annokselle on olemassa myös vastaava vanhentunut yksikkö rad, joka ei kuulu SI-järjestelmään. Sen on korvannut gray (Gy). Yksi Gy on sama kuin 100 rad. Aktiivisuuden yksikkö taas on becquerel.

Katso myös
----------

* Röntgen (yksikkö)

Lähteet
-------

1. 1 2  SI-opas (PDF) (Sivu 25. Myös painettuna, ISBN 952-5420-93-0.) *SFS-oppaat*.  4.11.2002. Suomen Standardoimisliitto. Viitattu 12.1.2017.
2. ↑   (englanniksi) Viitattu 12.1.2017
3. ↑  Anderson, Elda E. (1952). *Units of Radiation and Radioactivity* (PDF). Public Health Reports. 67 (3): 293–297. doi:10.2307/4588064. JSTOR 4588064. PMC 2030726 (englanniksi) Viitattu 12.1.2017
**Kantti** on Yleisradion sekä pohjoissavolaisten tieteen- ja koulutuksen organisaatioiden ylläpitämä sisältötuotantoyksikkö, joka tuottaa journalistisin periaattein toimitettuja radio-, internet- ja tv-sisältöjä.

Kantissa ovat esillä tieteen, opetuksen ja kulttuurin tekijät, tutkijat ja kokijat. Tieteen arkipäivä ja opiskelumahdollisuudet sekä eri alojen opiskelijoiden kokemukset ovat Kantin keskeiset teemat. Kantin opetusohjelmien ja verkkoluentojen valikoimasta jokainen löytää omansa: osa tuotannosta on yleissivistävää, ja osa liittyy tutkinnon suorittamiseen.

Kantti on myös osa Yle Multifoorumia, joka on verkottunut monimediakanava.

Kantin tuottamaa ohjelmaa jaellaan säännöllisesti seuraavilla jakeluteillä:

* Yle TV1
* Yle TV2
* Yle Radio Suomi ja maakuntaradiot

Yle Puhe:

* Helsinki 103,7 MHz
* Iisalmi 107,1 MHz
* Kuopio 88,1 MHz
* Lahti 90,5 MHz
* Oulu 107,7 MHz
* Rovanniemi 106,8 MHz
* Tampere 88,3 MHz
* Turku 96,7 MHz
* Vaasa 105,2 MHz

* Radio Savo, Kuopio 98,1 MHz
* Radio Savo, Iisalmi 96,5 MHz

Lisäksi Kantin tuottamaa ohjelmamateriaalia versioidaan muille Ylen radio- ja tv-kanaville.

Aiheesta muualla
----------------

* Tuotantoyksikkö Kantti
**Cosmobile** on helsinkiläinen indierockyhtye.

Tarina
------

Cosmobilen esiaste, *from beyond*, perustettiin jo 1990-luvulla. Perustajajäseniä olivat Tuomas Palonen (kitara, laulu), Kimmo Kivistö (rummut) sekä Jonni Kullas (basso). Cosmobile-nimi otettiin käyttöön vuonna 2000. Yhtye osallistui 2001 Spoonriver Anthology -kokoelmalevylle ja julkaisi 2002 omakustanne-EP:n nimeltä Luna. Hetken hiljaiselon jälkeen yhtye sai uuden basistin, Olli Noroviidan, ja aktivoitui uudelleen. Debyyttialbumi *Travels* julkaistiin vuonna 2007, julkaisijanaan *Jukeboss Records*. Albumi ja keikat toivat esiin entistä popimman, mutta kokeellisemman yhtyeen. Albumilta irrotettu *Finger*-single saavutti suosiota ja kehuja kotimaisessa mediassa. 

Vuonna 2009 Cosmobile teki levysopimuksen Fullsteam Recordsin kanssa ja kakkosalbumi Making Do ilmestyi lokakuussa 2009. Albumi oli arvostelumenestys Suomessa ja valittiin yhdeksi vuoden kotimaisista levyistä mm. Helsingin Sanomissa ja Soundissa.

Vuonna 2011 Cosmobile aloitti yhteistyön nigerialaissyntyisen perkussionisti-vokalisti *Ike Chime*n kanssa. He julkaisivat yhteistyön tuloksena digitaalisen ilmaisjakelu-EP:n, joka sisälsi neljä Cosmobilen ja Ike Chimen yhdessä kirjoittamaa kappaletta. Kappaleissa yhdisteltiin indierockia afrikkalaisiin rytmeihin afrobeatistä highlifeen. Cosmobile ja Ike Chime esiintyivät yhdessä myös keikoilla ympäri Suomea. Syksyllä 2011 Olli Noroviita ohjasi ja editoi EP:llä julkaistuun *Rough Riders* -kappaleeseen videon.  

Loppuvuodesta 2011 Cosmobile päätti vetäytyä määrittelemättömän pituiselle tauolle kiireistä ja muista suunnitelmista johtuen. Yhtyeen jäsenet ovat sanoneet keskittyvänsä tauon aikana muihin musiikkiprojekteihin.

Jäsenet
-------

### Nykyiset

* Tuomas Palonen, kitara & laulu
* Kimmo Kivistö, rummut
* Olli Noroviita, basso

### Entiset

* Jonni Kullas, basso

Julkaisut
---------

* Demo (1997)
* Heartless EP (1998)
* Luna EP (2001)
* The Spoonriver Anthology -split (muut yhtyeet: The Prisondream, Galdean Ur) (2000)
* The Finger -single (2007)
* Travels (2007, Jukeboss Records)
* Making Do (2009, Fullsteam Records)
* Cosmobile & Ike Chime EP (2011, Fullsteam Records)

Lähteet
-------

1. ↑  Meteli.net *Pelkistetty mutta sävykäs trio*
2. 1 2  *Indierock-bändi Cosmobile siirtyy tauolle*
3. ↑  [vanhentunut linkki]*Kallio Block Partyn artistit esittelyssä*

Aiheesta muualla
----------------

* Bändin MySpace-sivut